Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 266/12/8802	Košice I, 9.1.2015
EEČ : 2-63-12-2015

U Z N E S E N I E

Trestná vec:	obvinený XXXXX 
Prečin:	Nevyplatenie mzdy a odstupného podľa § 214 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	ako konateľ spoločnosti XXXXX., so sídlom Garbiarska č. 5, Košice, IČO: XXXXX, za obdobie február až apríl 2007, nevyplatil svojej zamestnankyni XXXXX, nar. XXXXX, mzdu na ktorú mala ako zamestnanec nárok na vyplatenie v de¨ľ jej splatnosti vo výške 18.361,-Sk/ 585,14 EUR ,nevyplatil mzdu svojmu zamestnancovi XXXXX, nar. XXXXX, za obdobie mesiacov február až marec 2007, na ktorú mal ako zamestnanec nárok na jej vyplatenie v de¨ľ jej splatnosti vo výške 73.621,.Sk/ 2443,77 EUR, za obdobie november 2006, nevyplatil svojej zamestnankyni XXXXX, nar. XXXXX, mzdu na ktorú mala ako zamestnanec nárok na vyplatenie v de¨ľ jej splatnosti vo výške 6.581,-Sk/ 218,45 EUR a taktiež nevyplatil mzdu svojmu zamestnancovi XXXXX, nar. XXXXX, za obdobie november 2006, na ktorú mal ako zamestnanec nárok na jej vyplatenie v de¨ľ jej splatnosti vo výške 7.191,.Sk/ 238,70 EUR, 

lebo je trestné stíhanie neprípustné podľa § 9 odsek 1 písmeno a

Odôvodnenie:
Uznesením vyšetrovateľa OR PZ v Rimavskej Sobote sp. zn. ORP-519-OEK-RS-2007 zo d¨ľa 11.07.2007 bolo podľa § 199 ods. 1 Trestného poriadku začaté trestné stíhanie.

Uznesením OR PZ v Rimavskej Sobote sp. zn. ORP-519-OEK-RS-2007 zo d¨ľa 15.12.2007 bolo podľa § 228 ods. 2 písm. a) Trestného poriadku trestné stíhanie prerušené do 05.11.2008.

Uznesením OR PZ v Rimavskej Sobote sp. zn. ORP-519-OEK-RS-2007 zo d¨ľa 14.01.2009 bolo podľa § 228 ods. 2 písm. a) Trestného poriadku trestné stíhanie prerušené do 18.04.2011.

Uznesením OR PZ v Rimavskej Sobote sp. zn. ORP-519-OEK-RS-2007 zo d¨ľa 04.10.2011 bolo podľa § 228 ods. 2 písm. a) Trestného poriadku trestné stíhanie prerušené do 14.10.2011.

Uzneseniami vyšetrovateľa OR PZ Košice, Odboru kriminálnej polície sp. zn. ORP-1071/7-OEK-KE-2012 z 18.12.2012  a 02.09.2013 bolo podľa § 206 ods. 1 Trestného poriadku  a § 206 ods. 5 Trestného poriadku vznesené obvinenie XXXXX pre prečin podľa § 214 ods. 1, ods. 2 písm. a) Trestného zákona, na tom skutkovom základe ako je uvedené vo výrokovej časti uznesenia.

Preskúmaním vyšetrovacieho spisu, jednotlivých uznesení a aktuálneho odpisu z registra trestov obvineného XXXXX bolo zistené, že došlo k premlčaniu trestného stíhania ešte pred vznesením  obvinenia uznesením zo d¨ľa 18.12.2012, ktorého vydaniu predchádzala nesprávna aplikácia ustanovenia § 87 ods. 2 písm. e) Trestného zákona.

V zmysle uvedeného ustanovenia Trestného zákona sa do premlčacej doby nezapočítava doba, po ktorú bolo prerušené trestné stíhanie.

V uvedenom trestnom konaní došlo k prísne formalistickému výkladu tohto zákonného ustanovenia, kde do obdobia kedy mala premlčacia doba „spočívať“ boli zahrnuté obdobia prerušeného trestného stíhania vo veci, t.j. ešte pred vznesením obvinenia konkrétnej osobe.

Takýto výklad a aplikácia ustanovenia § 87 ods. 2 písm. e) Trestného zákona je v rozpore s duchom zákona, mimo kontextu komplexnej úpravy inštitútu premlčania trestného stíhania a preto v rozpore s princípom právnej istoty, ktorý je jedným z atribútov demokratického a právneho štátu. Iba prerušenie trestného stíhania vedeného proti konkrétnej osobe možno považovať za dôvod v zmysle ustanovenia § 87 ods. 2 písm. e) Trestného zákona.

Súčasťou právnej istoty je právo osoby, voči ktorej sa v premlčacej lehote orgánom činným v trestnom konaní nepodarí vyvodiť trestnú zodpovednosť za spáchanie trestného činu, dosiahnuť po jej uplynutí zánik trestnej zodpovednosti za taký čin.

V zmysle § 214 ods. 1, ods.2, § 87 ods. 1 písm. d) Trestného zákona zaniká trestnosť stíhaného prečinu nevyplatenia mzdy a odstupného uplynutím premlčacej doby v trvaní 5 rokov.

 Z opisu skutku ,pre ktorý je obvinený stíhaný je zrejmé, že tento pokračovací trestný čin bol dokonaný v de¨ľ splatnosti mzdy zamestnancov za obdobie apríl 2007, podľa znaleckých posudkov č. 1/2012 a 3/2012 d¨ľa 31.05.2007, a teda premlčacia doba uplynula v súlade s ustanovením § 136 Trestného zákona d¨ľa 01.06.2012.
 
Preskúmaním vyšetrovacieho spisu ako aj aktuálneho odpisu z registra trestov obvineného XXXXX som nezistil žiadnu z okolností uvedených v ustanovení § 87 ods. 2 a ods. 3 Trestného zákona, ktoré by ovplyvnili vyššie uvedený dátum uplynutia premlčacej doby. XXXXX bol v minulosti jedenkrát súdne trestaný rozsudkom Okresného súdu Košice I sp. zn. 2T 67/08 zo d¨ľa 24.02.2009, kde mu bol za prečin neodvedenia dane a poistného podľa § 277 ods. 1 Trestného zákona uložený pe¨ľažný trest vo výške 1991,64,-€. Skutok pre ktorý bol odsúdený, spáchal v roku 2006, t.j. pred začatím plynutia premlčacej doby v tomto konaní. 

Podľa § 9 ods. 1 písm. a) Trestného poriadku trestné stíhanie nemožno začať a ak už bolo začaté, nemožno v ¨ľom pokračovať a musí byť zastavené, ak je trestné stíhanie premlčané.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Vzhľadom na uvedené dôvody bolo potrebné rozhodnúť spôsobom uvedeným vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor